Da leser vi teksten sammen fra Matt 21.12-17

**Så gikk Jesus inn på tempelplassen og jaget ut alle dem som solgte og kjøpte der. Han veltet pengevekslernes bord og duehandlernes benker****13 og sa til dem: «Det står skrevet: *Mitt hus skal kalles et bønnens hus.* Men dere gjør det til *en røverhule.*»  
    14 På tempelplassen kom noen blinde og lamme til ham, og han helbredet dem. 15 Men da overprestene og de skriftlærde så undrene han gjorde og hørte barna som ropte i helligdommen: «Hosianna, Davids sønn!» ble de forarget****16 og spurte ham: «Hører du hva de sier?» «Ja», svarte Jesus. «Har dere aldri lest:  
          *Fra småbarns og spedbarns munn*  
          *har du latt lovsang lyde!*»  
17 Så forlot han dem og gikk ut av byen, til Betania. Der ble han natten over.**

Hva stopper dere opp ved i teksten? Se for deg at du er tilstede, hva hadde du opplevd?

I 1 Kor 6.19 står det: Vet dere ikke at kroppen deres er et tempel for Den hellige ånd som bor i dere, og som er fra Gud? Dere tilhører ikke lenger dere selv. 20 Dere er kjøpt, og prisen betalt. Bruk da kroppen til Guds ære!

Hvilke bord vil Gud velte i ditt liv, så Guds nærvær, nåde og fred skal få plassen Gud fortjener? Hva er i veien? I talen delte Torbjørg disse eksemplene: skjerm, travelhet, sammenligning, pengebegjær (vil ha mer/større/nyere)

Og hva slipper da til? I Jesu tilfelle kom de blinde og lamme, de som ikke så enkelt slapp til ellers. Jesus sa om seg selv; det er ikke de friske som trenger lege, men de syke. Hvem er det som ikke ennå har kommet til vår kirke? Hvem er det vi må rydde plass for? Hva må vi gjøre annerledes for at flere får plass i fellesskapet vårt?

Hva i mitt liv får plass om Jesus får rydde? Da kommer det som ikke i det daglige får plass. Kanskje de delene av meg som halter. De sårene som ikke har grodd. De prosessene jeg ikke har tatt tak i. Og så rører Jesus ved og helbreder de syke, står det. Kanskje skal du oppleve Mesterens helbredende hender i ditt liv.

Til slutt; Jesus ryddet plass så barnas lovprisning fikk plass.

Hvilke plass skulle barna, tweensa og ungdommene våre hatt i kirka vår?  
Hvordan kan din smågruppe være med og gi Jesus videre til neste generasjon i YRM? (Til mannegruppene: det er EN mann med i BT-kirka i dag. Just saying... ☺ )